**A 2018. július 12-ei képvielő-testületi ülés határozatlistája**

**170/2018. (VII. 12.) Ök. sz. határozat**

a Képviselő-testület

*I. a 2018. július 12-ei ülésén az alábbi napirendi pontokat tárgyalja:*

1. Beszámoló a két ülés között eltelt időszak munkájáról
2. Javaslat a 3. számú felnőtt háziorvosi körzet alapellátási feladatainak biztosítására - Zárt ülés!
3. Beszámoló a TREBRON Dunagarden Kft. által benyújtott igényről – Zárt ülés!
4. Javaslat a 2018-2019-es nevelési évben indítható óvodai csoportok létszámának meghatározására
5. Javaslat önkormányzati lakások kijelölésére szociális bérlakás-pályázat útján történő hasznosításra
6. Javaslat az orvosi eszközök beszerzése a Jahn Ferenc Dél-pesti Kórház és Rendelőintézet részére tárgyú beszerzési eljárásban többletforrás biztosítására
7. Javaslat tulajdonosi hozzájárulás megadására és ülőpad elfogadására a Pesterzsébeti Nyitnikék Óvoda részére
8. Javaslat tulajdonosi hozzájárulás megadására a Pesterzsébeti Kerekerdő Óvoda világítótesteinek cseréjéhez
9. Javaslat Pesterzsébeti Gyermekmosoly Óvoda részére felajánlott udvari játszóeszköz elfogadására
10. Javaslat a Budapest XX. kerület 176715 hrsz. (Bp. XX. Vécsey u. 16.) alatti 1212/3553 önkormányzati részilletőségű ingatlan értékesítésével kapcsolatos döntés meghozatalára
11. Javaslat a Bp. XX. Vörösmarty u. 128. szám alatti ingatlan használatba adására, valamint a Külső-Pesti Tankerületi Központtal kötött vagyonkezelési szerződés, valamint megállapodás módosítására
12. Javaslat az „Utcáról Lakásba Egyesület” részére bérlőkijelölési jog biztosítására, együttműködési megállapodás szövegének elfogadására
13. Javaslat adomány nyújtására a Budapesti Rendőr-főkapitányság XX. és XXIII. kerületi Rendőrkapitánysága részére
14. Beszámoló a kerület Környezetvédelmi helyzetéről (2018. első félév)
15. Javaslat személygépjármű adományozására a Budapesti Rendőr-főkapitányság XX. és XXIII. kerületi Rendőrkapitánysága részére
16. Javaslat az önkormányzat kezelésében lévő közutak burkolatbontásának szabályozásáról szóló rendelet módosítására
17. Bizottságok beszámolói, tagcserék, kérdések, bejelentések, interpellációk

*II. a 2018. július 12-ei ülésén az alábbi napirendi pontokat nem tárgyalja:*

Fellebbezések

* Javaslat a Pesterzsébeti Állatvédelmi Koncepció elfogadás előtti társadalmi egyeztetésre bocsátására (2018. szeptember 13-ai ülésen javasolt tárgyalni.)

Felelős: Szabados Ákos polgármester

Határidő: azonnal

**171/2018. (VII. 12.) Ök. sz. határozat**

a Képviselő-testület

a *2018. július 12-ei ülésén* az alábbi napirendi pontokat zárt ülés keretében tárgyalja:

* Javaslat a 3. számú felnőtt háziorvosi körzet alapellátási feladatainak biztosítására
* Beszámoló a TREBRON Dunagarden Kft. által benyújtott igényről

Felelős: Szabados Ákos polgármester

Határidő: azonnal

**172/2018. (VII. 12.) Ök. sz. határozat**

a Képviselő-testület

1. a Pesterzsébeti Zrínyi Miklós Általános Iskolában szükséges felújítási és karbantartási feladatok ellátásához a Külső-Pesti Tankerületi Központ részére 3.800.000,-Ft egyéb felhalmozási célú támogatás államháztartáson belülre pénzeszközt biztosít az Önkormányzat 2018. évi költségvetéséről szóló 2/2018. (II. 20.) önkormányzati rendelet Általános tartalék sorának terhére.
2. felkéri a polgármestert a szükséges intézkedések megtételére.

Felelős: Szabados Ákos polgármester

Határidő: 2018. július 31.

**173/2018. (VII. 12.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

**174/2018. (VII. 12.) Ök. sz. határozat**

a Képviselő-testület

1. a VESALIUS Egészségügyi és Oktató Betéti Társasággal (székhelye: 1122 Budapest, Csaba u. 29. I. em. 7.) a 3. számú felnőtt háziorvosi körzet (1205 Budapest, Jókai Mór utca 74-76.) működtetésére 2001. március 29. napjától határozatlan időre kötött Megbízási szerződést 2018. augusztus 31-i hatállyal közös megegyezéssel megszünteti.
2. megbízza Pesterzsébet Önkormányzatának Humán Szolgáltatások Intézményét, hogy a 3. számú felnőtt háziorvosi körzet (1205 Budapest, Jókai Mór utca 74-76.) betegeinek ellátását 1 fő közalkalmazotti státuszú körzeti ápolóval és 1 fő megbízási szerződéssel foglalkoztatott orvossal lássa el 2018. szeptember 1. napjától addig, amíg az Önkormányzat a területi ellátási kötelezettség teljesítésére másik - praxisjoggal rendelkező - orvossal, egészségügyi szolgáltatóval szerződést nem köt. A feladat ellátása érdekében Pesterzsébet Önkormányzatának Humán Szolgáltatások intézménye létszámkeretét 2018. szeptember 1. napjától egy - határozott idejű - státusszal (körzeti ápoló) megemeli az új feladat-ellátási szerződés megkötéséig, de legkésőbb 2019. december 31. napjáig.
3. megbízza Pesterzsébet Önkormányzatának Humán Szolgáltatások Intézményét, hogy kezdeményezze Budapest Főváros Kormányhivatala XX. kerületi Hivatala Népegészségügyi Osztályánál az intézmény működési engedélyének módosítását a 3. számú felnőtt háziorvosi körzet (1205 Budapest, Jókai Mór utca 74-76.) alapellátási feladatainak tekintetében.
4. felhatalmazza Pesterzsébet Önkormányzata Humán Szolgáltatások Intézménye vezetőjét, hogy kössön finanszírozási szerződést a Nemzeti Egészségbiztosítási Alapkezelővel az ellátotti létszámra vonatkozó finanszírozásra a 3. számú (1205 Budapest, Jókai Mór utca 74-76.) felnőtt háziorvosi praxisra.
5. Pesterzsébet Önkormányzatának Humán Szolgáltatások Intézménye 2018. évi költségvetési bevételi és kiadási előirányzatait – a 3. számú felnőtt háziorvosi körzet (1205 Budapest, Jókai Mór utca 74-76.) alapellátási feladatainak 2018. szeptember 1. napjától történő ellátása miatt - módosítja az alábbi táblázatban foglaltak szerint azzal, hogy a kiadások finanszírozása 100%-ban Nemzeti Egészségbiztosítási Alapkezelővel kötött finanszírozási szerződés alapján történik:

|  |  |
| --- | --- |
| Bevétel | Ft-ban |
| Egyéb működési célú támogatás bevételei ÁH-n belülről (B16-05) | 6 000 000 |
| **Bevétel összesen:** | **6 000 000** |
| Kiadás | Ft-ban |
| Személyi juttatás | 873 200 |
| Munkáltatókat terhelő járulékok és szociális hozzájárulási adó | 170 274 |
| Dologi kiadások | 4 956 526 |
| **Kiadások összesen:** | **6 000 000** |

1. Felkéri a polgármestert a határozatok végrehajtása érdekében szükséges intézkedések megtételére.

Felelős: Szabados Ákos polgármester

Határidő: adott

**175/2018. (VII. 12.) Ök. sz. határozat**

a Képviselő-testület

1./ a TREBRON Dunagarden Kft. jogi képviselője, dr. Kökény Zoltán ügyvéd   
 által 2018. június 18-án írt levélben foglalt igényt megalapozatlannak tartja.

2./ felkéri az Önkormányzat jogi képviselőjét, hogy levélben tájékoztassa a   
 TREBRON Dunagarden Kft. jogi képviselőjét, hogy mivel a TREBRON  
 Dunagarden Kft. a Duna-Ág Invest Kft.-vel állt kapcsolatban, ha bármilyen követelése van, forduljon a felszámolóhoz.

3./ felkéri az Önkormányzat jogi képviselőjét, hogy a határozat 2. pontjában leírt tájékoztatást, valamint a TREBRON Dunagarden Kft. jogi képviselője által írt levelet közölje a Duna-Ág Invest Kft. „f.a.” kijelölt felszámolójával is. (MORECO Tanácsadó Kft. dr. Kaszó Éva felszámolóbiztos.)

1. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: 2018. július 31.

**176/2018. (VII. 12.) Ök. sz. határozat**

a Képviselő-testület

1. az óvodai csoportok számát a 2018-2019. nevelési évben az alábbiak szerint határozza meg:

|  |  |
| --- | --- |
| Pesterzsébeti Baross Német Nemzetiségi Óvoda | 9 csoport |
| Pesterzsébeti Gézengúz Óvoda | 15 csoport |
| Pesterzsébeti Gyermekmosoly Óvoda | 16 csoport |
| Pesterzsébeti Kerekerdő Óvoda | 13 csoport |
| Pesterzsébeti Lurkóház Óvoda | 14 csoport |
| Pesterzsébeti Nyitnikék Óvoda | 18 csoport |
| **ÖSSZESEN** | **85 csoport** |

1. a Pesterzsébeti Nyitnikék Óvoda engedélyezett létszámkeretét 4 fő óvodapedagógus és 2 fő dajka státusszal csökkenti az alábbiak figyelembevételével.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **fő** | **illetmény 1 hó (Ft)** | **illetmény 1 vagy 3 hó (Ft)** | **19,5% munkáltatót terhelő járulékok (Ft)** | **összes illetmény járulékokkal**  **(Ft)** | **végkielégítés**  **(Ft)** | **megszűnés időpont-ja** |
| óvoda-pedagógus álláshely | 4 | 1 171 425 | 3 033 615 | 591 554 | 3 625 169 |  | 3 fő 2018.09.01 és 1 fő 2018.11.01 |
| dajka | 2 | 423 000 | 1 269 000 | 247 456 | 1 516 456 |  | 2018.09.01 |
| **összesen** |  | **1 594 425** | **4 302 615** | **839 010** | **5 141 625** |  |  |

1. felkéri a polgármestert és a Pesterzsébeti Nyitnikék Óvoda vezetőjét a  
    szükséges intézkedések megtételére.

Felelős: Szabados Ákos polgármester

Győrné Varga Kornélia óvodavezető

Határidő: adott

**177/2018. (VII. 12.) Ök. sz. határozat**

a Képviselő-testület

1. szociális bérlakáspályázat útján kívánja hasznosítani a

- Bp., XX. Erdő u. 5. fsz. 8. (21 m2 alapterületű, komfortos)

- Bp., XX. Mártírok útja 10. fsz. 1. (35 m2 alapterületű, komfortos)

- Bp., XX. Attila u. 17. fsz. 5. (37 m2 alapterületű, komfortos)

szám alatti ingatlanokat.

1. felkéri a Szociális Bizottságot, hogy 2018. szeptemberi ülésén döntsön a szociális bérlakás-pályázat kiírásáról.
2. felkéri a polgármestert, hogy a határozat végrehajtása érdekében a szükséges intézkedéseket tegye meg.

## Felelős: Szabados Ákos polgármester

Határidő: adott

**178/2018. (VII. 12.) Ök. sz. határozat**

a Képviselő-testület

„Az orvosi eszközök beszerzése a Jahn Ferenc Dél-pesti Kórház és Rendelőintézet részére” tárgyú beszerzési eljárásban a már biztosított bruttó 14.878.050,-Ft fedezeten túl további bruttó 44.450,-Ft fedezetet, azaz összesen bruttó 14.922.500,-Ft-ot biztosít az Önkormányzat 2018. évi költségvetésének „Általános tartalék” sora terhére az 1 db transzport lélegeztető, az 5 db betegszállító kocsi és az 1 db vérplazma melegítő beszerzésére.

Felelős: Szabados Ákos polgármester

Határidő: adott

**179/2018. (VII. 12.) Ök. sz. határozat**

a Képviselő-testület

1. hozzájárul az Önkormányzat fenntartásában működő Pesterzsébeti Nyitnikék Óvoda (1203 Budapest, Kossuth Lajos u. 3.) játszóudvarán szülői felajánlásból csónak formájú ülőpadot (30 cm magas, 2 méter hosszú) helyezzenek el, illetve a korábban megszűntetett labdadobáló játszószer betonba ágyazva visszahelyezésre kerüljön az alábbi feltételekkel:

* az ülőpad kivitelezése során csak csiszolt, kezelt faanyag használható fel,
* az ülőpad rögzítését süllyesztett csavarokkal kell megoldani,
* az ülőpadhoz felhasznált faanyag és festék egészségre káros anyagot nem tartalmazhat,
* az ülőpad kialakításánál az ujjbeszorulás elleni védelemről gondoskodni kell,
* az ülőpad és a labdadobáló játszószer rögzítése érdekében készített betonágyazatot földterítéssel kell ellátni,
* a kivitelezés befejezését követően a nyilvántartásba vétel a felajánló szülők nyilatkozata alapján, az abban meghatározott értéken történik.

1. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**180/2018. (VII. 12.) Ök. sz. határozat**

a Képviselő-testület

1. hozzájárul az Önkormányzat fenntartásában működő Pesterzsébeti Kerekerdő Óvoda (1202 Budapest, Nagysándor J. u. 189.) Mártonffy utcai Tagóvodájában 4 db egyenként 2 db neoncsőből álló fényforrás 4 db 60×60 cm méretű 40W LED panelre történő cseréjéhez, valamint ahhoz kapcsolódóan 2 db kapcsoló és 2 db konnektor felszereléséhez azzal, hogy
   * az elvégezni kívánt munkák megvalósítása, a szükséges anyag- és munkadíj költségének viselése teljes egészében az azt felajánló szülői közösség finanszírozásában történik,
   * a munkát szakképzett villanyszerelőnek kell elvégeznie,
   * az elkészült munkákról a villanyszerelő által adott kivitelezői nyilatkozatot, valamint
   * érintésvédelmi jegyzőkönyvet kell csatolni,
   * a felszerelt fényforrásoknak 0,65 méter magasságban legalább 300 LUX fényerőt kell biztosítaniuk,
   * a keletkező veszélyes hulladékot a kivitelező köteles elszállítani,
   * a kivitelezés befejezését követően a nyilvántartásba vétel a felajánló szülők nyilatkozata alapján, az abban meghatározott értéken történik.
2. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**181/2018. (VII. 12.) Ök. sz. határozat**

a Képviselő-testület

1. a Pesterzsébeti Gyermekmosoly Óvoda (1203 Budapest, Bíró Mihály u. 1.) fenntartójaként elfogadja XX/10-es Óvoda Gyermekmosoly Alapítvány által az óvoda részére tett, 1 db Babaház (nagy) BB001 cikkszámú TÜV minősítéssel rendelkező udvari játszóeszköz beszerzésére vonatkozó felajánlását, melynek értéke telepítéssel együtt 225.040,- Ft+áfa, azaz bruttó 285.801,- Ft. A babaház felállításával kapcsolatban a kivitelezés szakszerűségének biztosítása az eszközt felajánló alapítvány feladata és felelőssége. A babaház karbantartásáról a Pesterzsébeti Gyermekmosoly Óvoda köteles gondoskodni.
2. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**182/2018. (VII. 12.) Ök. sz. határozat**

A Képviselő-testület

1. a Budapest Főváros XX. kerület Pesterzsébet Önkormányzata és az Első Pesti Malom és Sütőipari Zrt. osztatlan közös tulajdonában lévő, 176715 hrsz-ú, természetben Budapest XX. kerület, Vécsey u. 16. szám alatti, összesen 3553 m2 területű, kivett transzformátorház, üzemi épület művelési ágú ingatlan 1212/3553 önkormányzati részilletőségre vonatkozóan felkéri a polgármestert a teljes körű (lakott és beköltözhető forgalmi értékre vonatkozó) értékbecslési szakvélemény elkészíttetésére.
2. felkéri a polgármestert a szükséges intézkedések megtételére.

Határidő: adott

Felelős: Szabados Ákos polgármester

**183/2018. (VII. 12.) Ök. sz. határozat**

a Képviselő-testület

I. a nemzeti köznevelésről szóló 2011. évi CXC. törvény 74. § (1) bekezdése, a 2017. január 1. napjától hatályos 74. § (4) bekezdése és az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI.10.) Korm. rendelet alapján, figyelemmel a nemzeti vagyonról szóló 2011. évi CXCVI. törvény 11. § (13) bekezdésében foglaltakra úgy dönt, hogy

1./ a kizárólagos tulajdonában lévő **Bp. XX. Vörösmarty Mihály u. 128. szám alatti, 178378 hrsz. alatt nyilvántartott ingatlant**, mely természetben a Vörösmarty Mihály Általános Iskola épülete, **valamint a feladatellátást szolgáló, jelenleg a Külső-Pesti Tankerületi Központ vagyonkezelésében lévő ingóságokat** a 061/2018. (III.22.) Ök. számú határozat végrehajtásaként a **Budapest Pesterzsébet-Klapka téri Református Egyházközség ingyenes használatába adja határozatlan időtartamra**, a határozat 1. mellékletét képező *„Szerződés ingó és ingatlan használatba adásáról”* elnevezésű szerződésben meghatározott feltételek mellett.

2./ a **Külső-Pesti Tankerületi Központtal kötött**, 2016. december 15-én kelt, „*Megállapodás a Budapest Főváros XX. kerület Pesterzsébet Önkormányzata által működtetett köznevelési intézmények állami működtetésbe vételével összefüggő a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről*” címet viselő **megállapodást módosítja**, a határozat 2. mellékletét képező dokumentum szerint,

3./ a **Külső-Pesti Tankerületi Központtal kötött**, 2016. december 15. napján kelt **Vagyonkezelési Szerződést módosítja** a határozat 3. mellékletét képező dokumentum szerint.

II. felhatalmazza a Polgármestert, valamint Pesterzsébet Önkormányzata Gazdasági Működtető és Ellátó Szervezet igazgatóját a határozat mellékleteit képező okiratok aláírására, valamint a határozat végrehajtása érdekében a szükséges intézkedések megtételére.

Határidő: 2018. augusztus 31.

Felelős: Szabados Ákos polgármester, Horváthné Sebők Teréz GAMESZ igazgató

*(A szerződések a jegyzőkönyv mellékletét képezik.)*

**184/2018. (VII. 12.) Ök. sz. határozat**

a Képviselő-testület

1. az Önkormányzat tulajdonában álló lakások és nem lakás céljára szolgáló helyiségek bérbeadásának feltételeiről szóló 27/2015. (XI. 16.) számú rendelet 14. § (1) bekezdés b) pontja alapján 2018. szeptember 1. napjától 2023. augusztus 31. napjáig terjedő időszakra **5 év határozott időtartamra szóló, szociális alapú, többszörös bérlőkijelölési jogot biztosít** a **Bp. XX**. **Vágóhíd u. 18-26. V. ép. fsz. 5**.(177879/1/E/5 hrsz) szám alatti, 27 m2 alapterületű, komfortos komfortfokozatú, valamint a **Bp. XX. Erdő u. 6. fsz. 5.** (171674/0/A/5) szám alatti, 23 m2 alapterületű, komfortos komfortfokozatú, önkormányzati tulajdonban álló lakásokra az Utcáról Lakásba Egyesület számára.

II. felhatalmazza a polgármestert, hogy az Utcáról Lakásba Egyesület elnökével a határozat melléklete szerinti megállapodást megkösse.

III. felkéri a polgármestert, hogy a szükséges intézkedéseket tegye meg a határozat   
 végrehajtása érdekében.

Felelős: Szabados Ákos polgármester

Határidő: 2018. július 31.

*(Az együttműködési megállapodás a jegyzőkönyv mellékletét képezi.)*

**185/2018. (VII. 12.) Ök. sz. határozat**

a Képviselő-testület

1. a Budapesti Rendőr-főkapitányság XX. és XXIII. kerületi Rendőrkapitánysága részére a Bp. XX. Török Flóris utca 78-82. szám alatti kapitányság udvarán fedett pihenő hely létesítéséhez, a zöldfelület rendezéséhez bruttó 3.098.038,- Ft összegű előirányzatot biztosít a 2018. évi költségvetés általános tartaléka terhére.
2. felkéri a polgármestert, hogy a munkák elvégzése érdekében az országos rendőrfőkapitány jóváhagyó döntését kérje, az adományozásról szóló megállapodást Budapesti Rendőr-főkapitánysággal kösse meg, majd azt követően intézkedjen a munkák megrendelése iránt.

Felelős: Szabados Ákos polgármester

Határidő: 2018. december 31.

**186/2018. (VII. 12.) Ök. sz. határozat**

a Képviselő-testület

elfogadja a kerület Környezetvédelmi helyzetéről szóló beszámolót. (2018. első félév)

Felelős: Szabados Ákos polgármester

Határidő: adott

**187/2018. (VII. 12.) Ök. sz. határozat**

a Képviselő-testület

1. a Budapesti Rendőr-főkapitányság XX. és XXIII. kerületi Rendőrkapitánysága bűnügyi szakterületének munkája támogatása céljából beszerez egy személygépjárművet, melyet térítésmentesen a Budapesti Rendőr Főkapitányság tulajdonába, a BRFK XX és XXIII. kerületi Rendőrkapitányság használatába ad. A gépjármű beszerzésére bruttó 4.000.000,- Ft összegű előirányzatot biztosít a 2018. évi költségvetés általános tartaléka terhére.
2. felkéri a polgármestert, hogy az ingó vagyontárgy tulajdonba adása érdekében az országos rendőrfőkapitány jóváhagyó döntését kérje, ezt követően intézkedjen a gépjármű beszerzéséről, és az adományozásról szóló megállapodást a Budapesti Rendőr-főkapitánysággal kösse meg.

Felelős: Szabados Ákos polgármester

Határidő: 2018. december 31.

**188/2018. (VII. 12.) Ök. sz. határozat**

A Képviselő-testület

1./ úgy dönt, hogy a Környezetvédelmi és Városfejlesztési Bizottság rendkívüli ülés keretében újból tárgyalja a „Fogadd örökbe a játszótered, kutyafuttatód pályázatokkal kapcsolatos döntését”.

2./ utasítja a polgármestert a szükséges intézkedések megtételére.

Határidő: azonnal

Felelős: Szabados Ákos polgármester